KONKURSUI

**Beata Tomkevičiūtė**, 11 m., 5 kl., Vilniaus Balsių progimnazija

### Jaunųjų žurnalistų klubas, vadovė Erika Straigytė

### Tel. 8-685 20547, el.p. e.straigyte@gmail.com

**Pasaulis po dešimties metų**

Pasaulis tapo puikus. Prieglaudos atsilaisvino, nes po vienos laidos apie tai, kokie gyvūnai mieli, visi skubėjo į prieglaudas rinktis augintinio. Labiausiai buvo imamos katės, mat su jomis mažiau priežiūros. Šunys, aišku, taip pat buvo paimti, bet ne taip greitai. Netrukus visos prieglaudos ir gyvūnų globos namai tapo tušti, o šungaudžiai veltui ieškojo kokio benamio gyvūnėlio gatvėje. Nei kačių nei, šunų nebuvo nė ženklo. Tiesa, nepaminėjau, jog žmonės imdavo ne po vieną gyvūną, o iškart po kelis. Taigi aš gyvenau dar keturių kačių draugijoje.

Žmonės ėmė taip mėgti savo augintinius, kad imdavo šerti juos iš auksinio dubenėlio. Tai dar suteikė populiarumo gyvūnijos pasauliui. Šunis vedžiojo su brangakmeniais padabintais pavadėliais, o katės nešiojo auksinius ir sidabrinius antkaklius. Tačiau šios puošmenos atsigręžė ir į pačius gyvūnus. Jūs nė nenumanote, kokie sunkūs buvo tie antkakliai ir pavadėliai. Kadangi buvo pagaminti iš aukso grynuolio, augintiniai krito ant žemės, vos tik šeimininkas užmaudavo tokį antkaklį arba pavadį. Žmonės, tai pamatę, ėmė pirkti tik truputį paauksuotus antkaklius.

Deja, puošmenų ir prabangos tik daugėjo. Netrukus žmonės skirdavo specialų kambarį augintiniui. Ten paprastai būdavo minkštas guolis, dubenėliai, daug žaislų, katei būdavo pastatyta didelė draskyklė, o šuniui buvo statomos nedidelės sofos. Na, o kadangi gyvūnų kiekvienoje šeimoje vis daugėjo, tai žinoma, šeimininkai negalėjo eiti į darbą. Juk turėjo prižiūrėti augintinius. Tikriausiai jums kilo klausimas, tai iš ko jie gyvendavo? O dar reikėjo šerti gyvūnus. Šeimoms ėmė trūkti maisto ir jie suprato: arba eina į darbą, arba gyvena kaip benamiai. Bet vis vien žmonės nepasidavė ir nusprendė, kad augintiniai daug svarbesni, už kažkokį darbą, kurį dirbi valstybės naudai.

Bet tai ilgai negalėjo trukti. Viena moteris pareiškė, kad daugiau žmonija taip gyventi negali ir kad reikia eiti dirbti. Daugelis nepritarė, bet netrukus turėjo nusileisti. Tačiau kai kiekvieną dieną reikėjo žmonėms eiti į darbą, nebuvo kam rūpintis augintiniais. Tada toks vyras pasipiktinęs pasakė, jog reikia galų gale rūpintis savimi ir šeima, o ne kažkokiais gyvūnais. Taip kiekvieną dieną, žmonės įsijungę žinias, matydavo kaip kompiuterio ekrane pasirodydavo žodžiai - ,,Rūpinkis savimi, o ne gyvūnu'' ir ,, Liaukis prižiūrėti augintinius, išmesk juos į gatvę''.

Kai kurie žmonės pasikliovė televizoriumi ir išmesdavo vargšus gyvūnėlius į gatves. O protingi žmonės pasiliko juos ir nusprendė eiti į darbus, o nieko tokio, kad paliks gyvūnus vienus. Vieni džiaugėsi, kiti liūdėjo.

Bet aš džiaugiausi, kad atsirado darbo prieglaudos darbuotojams ir kad jie gali gaudyti benamius gyvūnėlius.